010 i 092, telèfons curts per contactar amb l’Ajuntament de Burjassot i la Policia Local
2025-07-24

Els ciutadans i ciutadanes de Burjassot que desitgen contactar bé amb l’Ajuntament, bé amb la Policia Local, poden fer-ho marcant, des de dins del municipi, els números curts 010 i 092, respectivament. Aquests números de telèfons curts, que permeten al ciutadà un contacte més ràpid amb el Consistori o amb la Policia Local, ja estaven actius des de fa temps. Ara, després del canvi de companyia telefònica realitzat, s’han recuperat aquests números curts de contacte.

La Resolució de 31 de juliol de 2013, de la Secretaria d’Estat de Telecomunicacions i per a la Societat de la Informació, atribueix el número 010 al Servei d’Informació de les Administracions Locals.

L’enrutament de les trucades a aquests números, per a la resta d’operadores, no és automàtic i tenen un termini de 75 dies per a fer-ho.